sagorsarker/bangla-wikipedia huggingface dataset:
পঞ্চানন নিয়োগী

পঞ্চানন নিয়োগীর জন্ম ব্রিটিশ ভারতের হুগলি জেলার হোরা গ্রামে। তার পড়াশোনা কলকাতায়। রসায়নশাস্ত্রের অত্যন্ত মেধাবী ছাত্র প্রেমচাঁদ রায়চাঁদ স্কলার ছিলেন। রসায়নে কলকাতা বিশ্ববিদ্যালয় থেকে স্নাতকোত্তর ডিগ্রি লাভের পর ১৯০৪ -০৬ খ্রিস্টাব্দে বঙ্গীয় সরকারের গবেষক ছিলেন। তার গবেষণার বিষয় ছিল - রসায়ন বিজ্ঞানে প্রাচীন ভারতে মৌল আকরিক - লোহা ও তামার ইতিহাসের উপর। ১৯০৬ খ্রিস্টাব্দে গ্রিফিথ পুরস্কার এবং ১৯১৮ খ্রিস্টাব্দে কলকাতা বিশ্ববিদ্যালয়ের পিএইচ-ডি লাভ করেন তিনি।
তবে ১৯০৭ খ্রিস্টাব্দেই কর্মজীবন শুরু করেন বর্তমানে বাংলাদেশের রাজশাহী কলেজে রসায়ন শাস্ত্রের অধ্যাপনা দিয়ে। এরপর বেঙ্গল ইঞ্জিনিয়ারিং কলেজ (১৯২১ - ২৫) ও প্রেসিডেন্সি কলেজে (১৯২৫ - ৪২) । এই দীর্ঘ সময়ের অধ্যাপনার পর তিনি মহারাজা মনীন্দ্রচন্দ্র কলেজের অধ্যক্ষ হন। ধাতুবিদ্যার গবেষণা ছাড়াও তিনি নাইট্রোজেনের স্টেরিওকেমিস্ট্রি ( stereochemistry of nitrogen) সমন্বিত অজৈব যৌগের আলোক সমাণুতা (optical isomerism of coordinated inorganic compounds,) এবং বিভিন্ন মৌলের রসায়ন বিষয়ে উল্লেখযোগ্য অবদান রেখে গেছেন। তার রচিত দুটি প্রকরণগ্রন্থ - 'Iron in Ancient India'এবং 'Copper in Ancient India', কলকাতার ইন্ডিয়ান অ্যাসোসিয়েশন ফর দ্য কালটিভেশন অফ সায়েন্স যথাক্রমে ১৯১৬ ও ১৯১৮ খ্রিস্টাব্দে প্রকাশ করে। তার রচিত অন্যান্য গ্রন্থ গুলি হল-
অধ্যাপক নিয়োগী ইন্ডিয়ান কেমিক্যাল সোসাইটির প্রতিষ্ঠাতা-সদস্য ছিলেন। তিনি ১৯৩৫ খ্রিস্টাব্দে ইন্ডিয়ান ন্যাশনাল সায়েন্স অকাদেমির ফেলো নির্বাচিত হন।১৯৪৩ খ্রিস্টাব্দে তিনি পাটনায় ভারতীয় বিজ্ঞান কংগ্রেসের রসায়ন বিভাগের সভাপতি হয়েছিলেন।
১৯৫০ খ্রিস্টাব্দের ৫ ই জুন তিনি পরলোক গমন করেন।
রিচার্ড বিচিং

রিচার্ড বিচিং, ব্যারন বিচিং (২১ এপ্রিল ১৯১৩-২৩ মার্চ ১৯৮৫) একজন পদার্থবিজ্ঞানী ও প্রকৌশলী ছিলেন। সাধারণ্যে ড.বিচিং নামেই পরিচিত ছিলেন তিনি। খুবই সংক্ষিপ্ত, কিন্তু উল্লেখযোগ্য সময়ের জন্য তিনি ব্রিটিশ রেলওয়েজের চেয়ারম্যান ছিলেন। "ব্রিটিশ রেলপথের পুনর্গঠন" শীর্ষক প্রতিবেদন রচনা ও প্রকাশের জন্য ১৯৬০ এর দশকে রিচার্ড বিচিং ঘরে ঘরে পরিচিত হয়ে ওঠেন। "বিচিং প্রতিবেদন" নামেই এটি অধিক পরিচিত। এটি রেলপথ যোগাযোগের ক্ষেত্রে বিচিং প্রতিবেদন বৈপ্লবিক পরিবর্তন আনয়ন করে।
বিচিং প্রতিবেদনের ফলে ৪,০০০ রুট মাইল (৬,৪০০ কিলোমিটার) রেলপথ বিচ্ছিন্ন করা হয়। এর ফলে ১৯৬৬ সালে ব্রিটিশ রেলপথের দৈর্ঘ্য কমে দাঁড়ায় ১৩,৭২১ মাইল (২২,০৮২ কিলোমিটার)। ১৯৬০ এর দশকের শেষের ভাগে রেলপথের দৈর্ঘ্য আরো ২,০০০ মাইল (৩,২০০ কিলোমিটার) হ্রাস পায়।
বিচিং কেন্ট কাউন্টির শেপ্পে দ্বীপের শিয়ারনেস শহরে জন্মগ্রহণ করেন। তিনি চার ভাইয়ের মধ্যে দ্বিতীয়। তাঁর বাবা হুবার্ট জোসিয়াহ বিচিং "কেন্ট মেসেঞ্জার" পত্রিকার প্রতিবেদক ছিলেন। তাঁর মা একজন স্কুলশিক্ষিকা ও মাতামহ জাহাজের ডকইয়ার্ডের কর্মী ছিলেন। বিচিংয়ের জন্মের কিছুদিন পরেই তাঁর পরিবার মেইডস্টোন শহরে বসবাস করতে শুরু করে। সেখানে রিচার্ডের দুই ভাই কেনেথ (যিনি দ্বিতীয় বিশ্বযুদ্ধে মৃত্যুবরণ করেন) ও জন জন্মগ্রহণ করেন। বিচিংরা চার ভাই ছিলেন; রিচার্ড তাদের মধ্যে দ্বিতীয়। তাঁরা সবাই চার্চ অব ইংল্যান্ড প্রাথমিক বিদ্যালয়ে পড়াশোনা করেছেন। তাঁরা মেইডস্টোন গ্রামার স্কুলে পড়ার জন্য বৃত্তি অর্জন করেন। রিচার্ড ও তাঁর বড় ভাই জিওফ্রে লন্ডনের ইমপেরিয়াল কলেজ অব সায়েন্স অ্যান্ড টেকনোলজিতে পড়াশোনা করেন। দুই ভাই-ই পদার্থবিজ্ঞান নিয়ে পড়াশোনা করেন ও প্রথম শ্রেণিতে স্নাতক (সম্মান) ডিগ্রি লাভ করেন। তাঁর ছোট দুই ভাই কেমব্রিজের ডাউনিং কলেজে লেখাপড়া করেন।
বিচিং স্যার জর্জ থমসনের অধীনে পিএইচডি ডিগ্রি অর্জন করেন। ১৯৪৩ সাল পর্যন্ত তিনি অব্যাহত গবেষণা করেন। ১৯৩৬ সালে গ্রিনিচের জ্বালানি গবেষণা স্টেশন ও এর পরবর্তী বছর লন্ডনের মন্ড নিকেল বিজ্ঞানাগারে তিনি কাজ করেন। সেখানে তিনি জ্যেষ্ঠ পদার্থবিদ নিযুক্ত হন; পদার্থবিজ্ঞান, ধাতুবিদ্যা ও যন্ত্র প্রকৌশল নিয়ে রিচার্ড বিস্তারিত গবেষণা করেন।
১৯৩৮ সালে তিনি এলা মার্গারেট টিলি-র সঙ্গে বিবাহবন্ধনে আবদ্ধ হন। তাঁরা ওয়ারউইকশায়ারের সলিহুলে বসবাস শুরু করেন। তাঁদের কোনো সন্তান ছিল না। দ্বিতীয় বিশ্বযুদ্ধের সময় ২৯ বছর বয়সী বিচিং "রসদ মন্ত্রক"(Ministry of supply)-এ নিযুক্ত হন। সেখানে সমরাস্ত্র নকশা ও নির্মাণ বিভাগে তিনি কাজ করেন। রিচার্ড ইমপেরিয়াল রাসায়নিক কোম্পানির (আইসিআই) প্রাক্তন প্রধান প্রকৌশলী স্যার ফ্র্যাঙ্ক স্মিথের নেতৃত্বে যুদ্ধাস্ত্র তৈরির কাজে ভূমিকা পালন করেন।
যুদ্ধের পরে স্মিথ প্রযুক্তি পরিচালক হিসেবে আইসিআই ফিরে আসেন। স্যার স্টুয়ার্ট মিশেল তাঁকে উপ-প্রধান প্রকৌশলীর পদে উন্নীত করেন। ১৯৪৮ সালে বিচিং স্যার ফ্র্যাঙ্ক স্মিথের প্রযুক্তি সহকারী হিসেবে নিযুক্ত হন। প্যান্টের জিপার, রং এবং চামড়ার কাপড় কীভাবে কম ব্যয়ে উৎপাদন করা যায়- বিচিং তার কৌশল উদ্ভাবন করেন। তারপর তিনি টেরিলিন কাউন্সিল ও আইসিআইয়ের তন্তু বিভাগে কাজ করেন।
১৯৫৩ সালে তিনি আইসিআই কানাডার উপপ্রধান পদে নিযুক্ত হন। অন্টারিও শহরে আইসিআইয়ের একটি টেরিলিন উৎপাদন প্ল্যান্ট প্রতিষ্ঠায় তাঁর বিশেষ ভূমিকা রয়েছে। দুই বছর পরে তিনি স্যার ফ্র্যাঙ্ক স্মিথের পরামর্শে আইসিআই ধাতু উৎপাদন বিভাগের চেয়ারম্যান নিযুক্ত হন। ১৯৫৭ সালে তিনি আইসিআইয়ের পরিচালনা পর্ষদের প্রযুক্তি পরিচালক ও উন্নয়ন পরিচালক পদে নিযুক্ত হন।
বাংলাদেশ রেলওয়ে ক্লাস ৩০০০

বাংলাদেশ রেলওয়ে ক্লাস ৩০০০ বাংলাদেশ রেলওয়ে কর্তৃক পরিচালিত বাংলাদেশের মিটার-গেজ ডিজেল–বৈদ্যুতিক লোকোমোটিভের একটি শ্রেণী।
১৯৬০-এর দশকের দিকে শান্টার হিসেবে ৩০০০ সিরিজের কিছু লোকো বাংলাদেশে কাজ করে। এদের সংখ্যা সম্ভবত ১১টি। এই লোকোগুলোর বেশিরভাগ তথ্য অজানা (যেমন: প্রস্তুতকারকের নাম, উৎপাদনের তারিখ ও শ্রেণী-নাম)। এই ১১টি লোকোর একটিও বেঁচে নেই। এদের একটিকেও সংরক্ষণ করা হয়নি।
যুক্তরাষ্ট্রের ইলেক্ট্রো-মোটিভ ডিজেলের (ইএমডি) লাইসেন্স নিয়ে দক্ষিণ কোরিয়ার হুন্দাই রোটেম ১০টি ইএমডি জিটি৩৮এসিএল মডেলের লোকো বাংলাদেশের জন্য উৎপাদন করে, যা ২০২০ সালে দেশে আসে। এদেরকেও ৩০০০ সিরিজ দেওয়া হয়। প্রথম ধাপে ১০টি আনা হলেও দ্বিতীয় ধাপে ২০টি ও তৃতীয় ধাপে ১০ টি।মোট ৩০ টি লোকোমোটিভ বহরে যুক্ত হয়েছে। এছাড়া এই মডেলের আরও ৭০টি লোকোমোটিভ উৎপাদনের কথা থাকলেও সে চুক্তি হুন্দাই রোটেম বাতিল করেছে। নতুন লোকোগুলোকে যাত্রীবাহী ও মালবাহী উভয় ধরনের ট্রেনেই ব্যবহার করা হয়। ২০২০ সালের ২১শে অক্টোবর ঢাকা-চট্টগ্রাম কন্টেইনার ট্রেনে ৩০০১ লোকো ব্যবহারের মাধ্যমে এদের প্রথম বাণিজ্যিক কার্যক্রম শুরু হয়।
নতুন লোকোগুলোতে ইএমডি ই৭১০জি৩এ প্রাইম মুভার ব্যবহার করা হয়েছে। এদের ক্ষমতা ২,২০০ অশ্বশক্তি এবং এরা সর্বোচ্চ ৯০ কিমি/ঘণ্টা পর্যন্ত চলতে পারে। এদের চাকার বিন্যাস হলো সিও-সিও। পুরনো লোকোগুলোর ক্ষমতা ৩৩৫ অশ্বশক্তি।
পুরনো লোকোগুলোর নকশা ২৩০০/২৪০০ সিরিজের মতো, তবে ক্যাব একদম মাঝামাঝিতে অবস্থিত। নতুন লোকোগুলোর নকশা অনেকটা ২২০০ সিরিজের মতো, লোকোর ক্যাবের সামনে কোনো শর্ট হুড নেই। (নতুনগুলো) দৈর্ঘ্যে প্রায় ১৯ মিটার ও ভরে প্রায় ১০৮ টন হয়ে এরা বর্তমানে বাংলাদেশের সবচেয়ে দীর্ঘ ও ভারী মিটার-গেজ ডিজেল লোকো। ক্ষমতার দিক দিয়েও এরা সবচেয়ে শক্তিশালী মিটার-গেজ লোকো। মিটার-গেজ হলেও ভবিষ্যতে ব্রড-গেজ (১৬৭৬ মিমি) লোকোতে রুপান্তর করে চলার উপযোগী করে এদেরকে তৈরী করা হয়েছে।
বাংলাদেশের পাশাপাশি ইন্দোনেশিয়ার জন্য ৫৫টি ইএমডি জিটি৩৮এসিই মডেলের লোকো ২০১১-২০১৩ সাল পর্যন্ত উৎপাদন করা হয়। এই লোকো ও ইএমডি জিটি৩৮এসি লোকো প্রায় একই, তবে কিছু পার্থক্য রয়েছে যেমন, লোকোর ডিজাইন ও গেজ আলাদা।
পাহাড়তলী লোকোসেড: ২২টি (৩০০১-৩০০৭, ৩০১৬-৩০৩০);
ঢাকা লোকোসেড: ৭টি (৩০০৮-১৪);
পশ্চিমাঞ্চল: ১টি (৩০১৫)।
এদের সংখ্যা-সিরিজ/শ্রেণী হচ্ছে ৩০০০। এই সিরিজের পুরাতন লোকোগুলো বহু আগেই অবসরে চলে গেছে। নতুন ৩০টি লোকোকে ৩০০১ থেকে ৩০৩০ পর্যন্ত সংখ্যায়িত করা হয়েছে। নতুনগুলোর শ্রেণী-নাম/স্পেসিফিকেশন হচ্ছে “এমইআই-২২”। এখানে, এম = মিটার-গেজ, ই = ডিজেল–ইলেক্ট্রিক, আই = হুন্দাই রোটেম এবং ২০ = ২০ × ১০০ = ২,০০০ অশ্বশক্তি (মূলত ২,২০০ অশ্বশক্তি)।
হ্যালি গোমেজ

হ্যালি গোমেজ (Née মরগান) (জন্ম ১৯৭৯) এমবিই কার্ডিফ বিশ্ববিদ্যালয়ের অ্যাস্ট্রো ফিজিক্সের ওয়েলশ অধ্যাপক । তিনি হার্চেল স্পেস অবজারভেটরি ব্যবহার করে মহাজাগতিক ধূলের গঠন এবং বিবর্তন অধ্যয়ন করেন । তিনি স্কুল অফ ফিজিক্স অ্যান্ড জ্যোতির্বিজ্ঞানের পাবলিক এনগেজমেন্টের প্রধান। ২০১৮ সালের রানির জন্মদিনের অনার্সে তাকে ব্রিটিশ সাম্রাজ্যের অর্ডার দেওয়া হয়েছিল।
গোমেজ জন্মগ্রহণ করেছিলেন ব্যারিতে এবং পড়াশোনা করেছিলেন একটি সরকারী বিদ্যালয়ে। ২০০১ সালে তিনি কার্ডিফ বিশ্ববিদ্যালয়ে স্নাতক ডিগ্রি অর্জন করেছিলেন । তিনি পরিবারের সদস্য যিনি বিশ্ববিদ্যালয়ে গিয়েছেন ।এবং ভেরা রুবিনের দ্বারা তিনি অনুপ্রাণিত হয়েছিলেন । তিনি স্নাতকোত্তর অধ্যয়নের জন্য কার্ডিফ বিশ্ববিদ্যালয়ে থেকেছিলেন , সেখানে তিনি মাইক এডমন্ডস এবং স্টিভ এলেসের সাথে পিএইচডি করেছেন । তার পিএইচডি থিসিস "অরিজিন অ্যান্ড ইভোলিউশন অফ ডাস্ট"। তিনি ২০০৪ সালে স্নাতক হন এবং সেরা ইউকে(Uk) ডক্টরেট থিসিসের জন্য রয়েল অ্যাস্ট্রোনমিক্যাল সোসাইটির পুরস্কারে ভূষিত হন।
গোমেজকে ১৮৫১ এর অংশিদারিত্ব প্রদর্শনের জন্য একটি রয়্যাল কমিশন দেওয়া হয়েছিল যা তাকে কার্ডিফ বিশ্ববিদ্যালয়ে থাকতে দেয়।তিনি বাকিংহাম প্রাসাদে অ্যাডিনবার্গের ডিউক প্রিন্স ফিলিপের কাছে তাঁর গবেষণা উপস্থাপন করেছিলেন। তিনি জেমস ক্লার্ক ম্যাক্সওয়েল টেলিস্কোপ ব্যবহার করে সনাক্ত করেছিলেন যে সুপারনোভা মহাজাগতিক ধূলির কারখানা হতে পারে। তিনি ২০১৩ সালে প্রভাষক, ২০১৪ সালে তিনি ২০১৩ সালে প্রভাষক, ২০১৪ সালে প্রবীণ প্রভাষক এবং ২০১৫ সালে অধ্যাপক হিসাবে নিযুক্ত হন।তাঁর গবেষণা বিবেচনা করে যে মহাজাগতিক ছায়াপথগুলিতে মহাজাগতিক ধূলিকণা কীভাবে গঠন হয়।২০১৩ সালের কাজ করা বন্ধ করার অনেক পরে গোমেজ হার্শেল স্পেস অবজারভেটরির ডেটা ব্যবহার করতে থাকেন।
কার্ডিফ বিশ্ববিদ্যালয়ের স্কুল অফ ফিজিকসে পাবলিক এনগেজমেন্টের প্রধান হিসাবে , গোমেজ স্কুল, শিক্ষক এবং জনসাধারণের জন্য প্রচার কার্যক্রমের সমন্বয় সাধন করে।ওয়েলস সায়েন্স একাডেমি ফর ন্যাশনাল অ্যাসেমব্লির সাথে গোমেজ একটি শ্রেণিকক্ষে ইউনিভার্স পরিচালনা করে।একটি শ্রেণিকক্ষে ইউনিভার্স দশ বছরেরও বেশি বয়সী ৬০,০০০ শিশুর কাছে পৌঁছানোর আশা করছে এবং ইতোমধ্যে ১৩০ টি ওয়েলশ প্রাথমিক বিদ্যালয়ের শিক্ষকদের প্রশিক্ষণ দিয়েছে।তাদের কাছে একটি ছোট রোবোটিক দূরবীন, শিক্ষার সংস্থান এবং শিক্ষা ভিত্তিক কার্যক্রম রয়েছে। তিনি ইউরোপীয় অনুপ্রেরণামূলক বিজ্ঞান শিক্ষার সাথে অংশীদার হয়েছেন যা স্কুল এবং শিক্ষকদের ফিজিক্স শেখার জন্য তথ্য বিশ্লেষণ সরঞ্জাম সরবরাহ করে।তিনি নিয়মিত প্রকাশ্য বক্তৃতা দেন এবং রয়েল অ্যালবার্ট হল এবং ওয়েলস জাতীয় যাদুঘর , পাশাপাশি স্কাই এ নাইট ম্যাগাজিন এবং অ্যাস্ট্রোনমি নাওতে প্রদর্শিত হয়েছে ।
অ্যাবাকাস ইনস্টিটিউট অফ ইঞ্জিনিয়ারিং অ্যান্ড ম্যানেজমেন্ট

অ্যাবাকাস ইনস্টিটিউট অফ ইঞ্জিনিয়ারিং অ্যান্ড ম্যানেজমেন্ট বা এআইইএম হল ভারতের পশ্চিমবঙ্গ রাজ্যে অবস্থিত একটি স্নাতক স্তরের ইঞ্জিনিয়ারিং কলেজ। ২০০৮ সালে জেআইএস ও টেকনো ইন্ডিয়া গোষ্ঠীর যৌথ উদ্যোগে এই কলেজটি প্রতিষ্ঠিত হয়। কলেজটি মৌলানা আবুল কালাম আজাদ প্রযুক্তি বিশ্ববিদ্যালয় কর্তৃক অনুমোদিত এবং কলেজের সকল কর্মসূচি অল ইন্ডিয়া কাউন্সিল ফর টেকনিক্যাল এডুকেশন কর্তৃক অনুমোদিত।
কলেজটির শিক্ষাপ্রাঙ্গন হুগলি জেলার মগরার নতুনগ্রামে অবস্থিত।
বুড়িগঞ্জ ইউনিয়ন

বুড়িগঞ্জ ইউনিয়ন বাংলাদেশের বগুড়া জেলার শিবগঞ্জ উপজেলার একটি ইউনিয়ন।
বগুড়া জেলা হতে সড়ক পথে ২০ কি: মি: এবং উপজেলা সদর থেকে ১০ কি.মি পথ অতিক্রম করে বাস, সিএনজি ও অটোরিকশা করে এই ইউনিয়নে যাতায়াত করা যায়। 
এই ইউনিয়নের মোট আয়তন ৫৩২২ একর।
এই ইউনিয়নের মোট জনসংখ্যা ২৯,৭৮৬ জন।
ইউনিয়নের সাক্ষরতার হার ২২.৭%
ইউনিয়নের বর্তমান চেয়ারম্যান রেজাউল করিম চঞ্চল।
মাঝিহট্ট ইউনিয়ন

মাঝিহট্ট ইউনিয়ন বাংলাদেশের বগুড়া জেলার শিবগঞ্জ উপজেলার একটি ইউনিয়ন।
এই ইউনিয়নের মোট আয়তন ৬৫০৫ একর।
এই ইউনিয়নের মোট জনসংখ্যা ২৪,৭৭০ জন। 
এই ইউনিয়নের সাক্ষরতার হার ৩১.৩% এখানে ১০টি প্রাথমিক বিদ্যালয় ও ১০টি মাদ্রাসা এবং ৭টি উচ্চ বিদ্যালয় রয়েছে। 
ইউনিয়নের বর্তমান চেয়ারম্যান এসকেন্দার আলী সাহানা।
এখানে ৫৬টি মসজিদ, ৭টি ঈদগাহ ও ৩টি মন্দির রয়েছে।
পিরব ইউনিয়ন

পিরব ইউনিয়ন বাংলাদেশের বগুড়া জেলার শিবগঞ্জ উপজেলার একটি ইউনিয়ন।
ইউনিয়নটির পূর্বে জামুরহাট, উত্তরে আটমূল ইউনিয়ন এবং পশ্চিমে জয়পুরহাট জেলার ক্ষেতলাল ও কালাই থানার সীমানার পার্শ্বে অবস্থিত।
বগুড়া জেলা হতে সড়ক পথে ২২ কি: মি: এবং উপজেলা সদর থেকে ১২ কি.মি পথ অতিক্রম করে বাস, সিএনজি ও অটোরিকশা করে এই ইউনিয়নে যাতায়াত করা যায়।
এই ইউনিয়নের মোট আয়তন ৯.১০ বর্গকিলোমিটার
এই ইউনিয়নের মোট জনসংখ্যা ২৬,৫০০ জন।
এই ইউনিয়ন ২২টি গ্রাম ও ১৯টি মৌজা নিয়ে গঠিত। 
এই ইউনিয়নের সাক্ষরতার হার ৭০% এখানে ৮টি প্রাথমিক বিদ্যালয়, ৩টি উচ্চ বিদ্যালয় ও ৩টি মাদ্রাসা এবং ৫ টি বেসরকারি শিক্ষাপ্রতিষ্ঠান রয়েছে।
ইউনিয়নের বর্তমান প্যানেল চেয়ারম্যান মোঃইনসান আলী।
পিরব ইউনিয়নে ধর্মীয় উপাসনালয়ের মধ্যে মসজিদ ও মন্দির আছে। এখানে অন্য কোনো ধর্মের উপাসনালয় নেই।
বিগ বস ১৪

বিগ বস: আব সিন পাল্টেগা (, অনুবাদ: বিগ বস: এখন দৃশ্য পরিবর্তন হবে; যা বিগ বস ১৪ এবং বিগ বস ২০২০ নামে পরিচিত) ভারতীয় আপাতবাস্তব টেলিভিশন অনুষ্ঠান "বিগ বসের" চতুর্দশ আসর ছিল। ওলন্দাজ আপাতবাস্তব টেলিভিশন অনুষ্ঠান "বিগ ব্রাদার" সিরিজের ওপর নির্মিত বিগ বস বরাবরের মতো এবারো ভারতীয় টেলিভিশন চ্যানেল কালারসে সম্প্রচারিত হয়েছে। বিগ বসের ইতিহাসে সর্বোচ্চ ১১তম এবং টানা ৬ষ্ঠ বারের মতো বলিউড অভিনেতা সালমান খান এই আসরটির উপস্থাপনা করেছেন। ২০২০ সালের ৩রা অক্টোবর তারিখে, এই আসরের উদ্বোধনী অনুষ্ঠান অনুষ্ঠিত হয়েছিল। ভারতের মুম্বই নগরীতে ভারী বর্ষণের কারণে অনুষ্ঠানটি এক মাস বিলম্বে শুরু হয়েছিল।
২০২০ সালের ৮ই আগস্ট তারিখে বিগ বসের নির্মাতাগণ কালারস টিভিতে এই আসরের প্রথম ঝলকটি প্রচার করা হয়েছিল। করোনাভাইরাস মহামারীর কারণে এটি সালমান খানের খামারবাড়িতে ধারণ করা হয়েছিল। এর আট দিন পর, দ্বিতীয় বিজ্ঞাপনটি প্রচার করা হয়। অতঃপর ২৯শে আগস্ট তারিখে তৃতীয় বিজ্ঞাপনটি প্রচারিত হয়েছিল। ১৩ই সেপ্টেম্বর তারিখে, এই মৌসুমে চতুর্থ এবং সর্বশেষ বিজ্ঞাপনে এই আসরের উদ্বোধনী অনুষ্ঠান তথা "গ্র্যান্ড প্রিমিয়ার"-এর তারিখ প্রকাশ করা হয়েছিল।
বিগ বস অনুষ্ঠানের প্রতীক হচ্ছে বিগ বসের চোখ। এই আসরের লোগোয় প্রদর্শিত চোখটি লাল প্রচ্ছদের উপর গাঢ় হলুদ রঙে করা হয়েছিল। চোখের মাঝ থেকে নীলচে রঙের বৈদ্যুতিক রেখে বেরিয়ে এসে হলুদ বিন্দুর সাথে মিলিত হয়েছিল। প্রতিটি বিন্দু তিনটি রেখার সাথে মিলিত হয়েছে, যারা সম্মিলিতভাবে চোখের আইরিশ গঠন হয়েছিল।
ঘরে প্রবেশের ক্রম অনুসারে এই আসরের প্রতিযোগীগণ নিম্নরূপ:
এ বিউটিফুল মাইন্ড (বই)

এ বিউটিফুল মাইন্ড কলম্বিয়া বিশ্ববিদ্যালয়ের সাংবাদিকতার অধ্যাপক সিলভিয়া নাসার রচিত অর্থনীতিতে নোবেল স্মারক পুরস্কারপ্রাপ্ত অর্থনীতিবিদ ও গণিতবিদ জন ফোর্বস ন্যাশের জীবনী। এটি একটি অননুমোদিত কাজ হিসেবে ১৯৯৮ সালে জাতীয় বই সমালোচক সার্কেল পুরস্কার জিতেছিল এবং পুলিৎজার পুরস্কারের জন্য মনোনীত হয়েছিল। ২০০১ সালে একই নামের চলচ্চিত্রে জীবনীটি অভিযোজিত হয়েছিল।
বইটি ন্যাশের শৈশবকাল এবং প্রিন্সটন ও এমআইটিতে বছরগুলি, তার আরএএনডি কর্পোরেশন, তার পরিবার এবং সিজোফ্রেনিয়ার সাথে তার সংগ্রামের কথা লেখা রয়েছে।
যদিও নাসার উল্লেখ করেছেন যে ন্যাশ নিজেকে সমকামী হিসেবে বিবেচনা করেননি, তিনি সন্দেহের মধ্যেও তার কাছ থেকে অশালীন এক্সপোজার এবং আরএএনডি থেকে গুলি চালানোর জন্য তার গ্রেপ্তারের বর্ণনা দিয়েছেন, তারপরে কারও সুরক্ষা ছাড়পত্র প্রত্যাখ্যানের ভিত্তি হিসেবে বিবেচিত হয়।
১৯৯৪ সালে ন্যাশকে অর্থনীতিতে নোবেল পুরস্কার প্রদানের মধ্য দিয়ে বইটির সমাপ্তি ঘটে। বইটিতে ন্যাশের জীবনের গাণিতিক প্রতিভা এবং তার ব্যক্তিত্ব এবং অনুপ্রেরণার ঘনিষ্ঠ পরীক্ষা সহ জীবনের অনেক দিকের বিশদ বর্ণনা রয়েছে।
জীবনীগ্রন্থটি ১৯৯৮ সালে জাতীয় বই সমালোচক সার্কেল পুরস্কার লাভ করে। পাশাপাশি ১৯৯৯ সালে জীবনী বিভাগে পুলিৎজার পুরস্কার এবং রোনে-পাউলেঙ্ক পুরস্কারের জন্য মনোনীত হয়েছিল। বইটি জীবনীগ্রন্থের জন্য নিউইয়র্ক টাইমস বেস্টসেলার তালিকায়ও উপস্থিত হয়েছিল।
জন মিলনোর বইয়ে প্রকাশিত নৈতিক বিষয়গুলি নথিভুক্ত করেছেন, যেখানে একটি অননুমোদিত জীবনী হিসেবে বিষয়টি সহযোগিতা ছাড়াই প্রস্তুত করা হয়েছে।
২০০১ সালে জীবনিটি রন হাওয়ার্ড পরিচালিত মার্কিন নাট্য "এ বিউটিফুল মাইন্ড" চলচ্চিত্রে অভিযোজিত হয়েছিল, যেখানে অভিনয় করেছিলেন রাসেল ক্রো এবং জেনিফার কনেলি। চলচ্চিত্রটি ৭৪তম একাডেমি পুরস্কার অনুষ্ঠানে শ্রেষ্ঠ চলচ্চিত্র এবং শ্রেষ্ঠ অভিযোজিত চিত্রনাট্য বিভাগ সহ একাধিক পুরস্কার জিতেছে।
সক্রিয়করণ লক্ষণ

সক্রিয়করণ লক্ষণ বা অ্যাক্টিভেশন সিন্ড্রোম একধরনের উদ্দীপনা (কখনও কখনও আত্মঘাতী) বা আন্দোলনের একটি রূপ যা কিছু সাইকোঅ্যাক্টিভ ঔষধের সাথে মিলিতভাবে লক্ষ্য করা যায়। যদিও এর কার্যকরী ভূমিকা এখনো প্রতিষ্ঠিত করা যায় নি। মার্কিন বহুজাতিক ওষুধ কোম্পানি ফাইজার অস্বীকার করেছে যে সারট্রলাইন এই জাতীয় প্রভাব তৈরি করতে পারে।
সেরোটোনিন রি-আপটেক ইনহিবিটার্স (এসএসআরআই) অস্থিরতা, ল্যাবিলিটি, উত্তেজনা এবং উদ্বেগকে "সক্রিয়করণ লক্ষণ" হিসেবে অভিহিত করা হয়েছে। কিছু লোকের ক্ষেত্রে, এই অবস্থার পরিবর্তন আত্মঘাতী প্রবণতা বাড়িয়ে তুলতে পারে, বিশেষত ২৫ বছরের কম বয়সীদের মধ্যে এবং চিকিৎসার প্রাথমিক সপ্তাহগুলিতে। এসএসআরআই-প্ররোচিত সক্রিয়করণ লক্ষণ চিকিৎসকরা ভালভাবে গ্রহণ করেছেন। প্রমাণগুলি প্রকাশ করে যে সঙ্কট/উদ্বেগ লক্ষণ একটি উন্নত প্রগনোসিস (স্তর ডি)-এর পূর্বাভাস দেয়। অ্যাক্টিভেশন সিনড্রোম সেরোটোনার্জিক এজেন্ট বন্ধ করা এবং যত্ন শুরু করার কয়েক ঘণ্টাের মধ্যে সমাধান হয়। যাইহোক, দীর্ঘ অর্ধ-জীবনযুক্ত ঔষুধ গ্রহণকারীদের মধ্যে যেমন মনোমামিন অক্সিডেস ইনহিবিটরসের (এমএওআই) সাথে লক্ষণগুলির সমাধান কিছুটা দীর্ঘ হতে পারে।
নিম্নলিখিত রোগীদের ক্ষেত্রে যত্নশীল হওয়া প্রয়োজন:
অ্যাট্যাক অন টাইটান

অ্যাট্যাক অন টাইটান (), (জাপানী শিরোনাম অনুসারে), (ইংরেজী শিরোনাম অনুসারে); হল একটি জাপানি মাঙ্গা সিরিজ যা হাজিমে ইসায়ামা দ্বারা রচিত এবং চিত্রিত। এখানে, এমন এক জগতের কথা তুলে ধরা হয়েছে যেখানে বিশাল প্রাচীর দ্বারা পরিবেষ্টিত শহরগুলোতে মানুষ বসবাস করে। এই প্রাচীর টাইটান নামে অভিহিত বিশাল আকৃতির মানুষ খাওয়া হিউম্যানয়েডদের থেকে তাদেরকে রক্ষা করে; গল্পটি ’এরেন ইয়েগার’ চরিত্রের উপর ভিত্তি করে রচনা করা হয়েছে। টাইটানদের দ্বারা তার নিজের শহর ধ্বংস হওয়া এবং তার মায়ের মৃত্যুর পর সে বিশ্বকে টাইটানদের হাত থেকে পুনরুদ্ধার করার প্রতিশ্রুতি নেয়। ২০০৯ সালের সেপ্টেম্বর মাসের পর থেকে কোদানশার মাসিক বেসাতসু শেনেন ম্যাগাজিনে ’অ্যাট্যাক অন টাইটান’ সিরিয়ালীকৃত হয়েছে এবং ২০২০ সালের সেপ্টেম্বর পর্যন্ত ৩২ টি খণ্ডে সংগ্রহ করা হয়েছে।
এই মাঙ্গাটির 'এনিমে টেলিভিশন সিরিজ' উইট স্টুডিও (১ম-৩য় সিজন) এবং মাপ্পার(৪র্থ সিজন) দ্বারা তৈরি করা হয়েছে। ২০১৩ সালের এপ্রিল থেকে সেপ্টেম্বর অব্দি ২৫টি এপিসোডের ১ম সিজনটি সম্প্রচার করা হয়। এরপর, ২০১৭ সালের এপ্রিল থেকে সেপ্টেম্বর অব্দি অ্যাটাক অন টাইটানের ১২টি এপিসোডের 2য় সিজনটি সম্প্রচার করা হয়। এই শো এর ২২টি এপিসোডের ৩য় সিজনটি দুটো ভাগে সম্প্রচার করা হয়, প্রথমটি ১২টি এপিসোড ২০১৮ র জুলাই থেকে অক্টোবর অব্দি এবং শেষ দশটি এপিসোড ২০১৯ এর এপ্রিল থেকে জুলাই অব্দি। এই শোটির ৪র্থ এবং শেষ সিজনের প্রথম ভাগ ২০২০র ডিসেম্বর মাসে প্রিমিয়ার করা হয়, যেটির প্রথম ভাগে ১৬টি এপিসোড সম্প্রচার করা হয়। ৪র্থ সিজন এর ২য় ভাগটি জানুয়ারি ৯, ২০২২ এ সম্প্রচার করা হবে।
অ্যাটাক অন টাইটান সমালোচনামূলকভাবে ও বাণিজ্যিকভাবে সফলতা প্রাপ্তি করেছে। এই শোটি কোদানশা মাঙ্গা অ্যাওয়ার্ড, অ্যাটিলিও মিকেলুৎজি অ্যাওয়ার্ড ও হার্ভি অ্যাওয়ার্ড ছাড়াও বহু পুরস্কার পেয়েছে।
যৌন পরিপক্বতা ব্যাধি

যৌন পরিপক্বতা ব্যাধি ব্যক্তির লিঙ্গ পরিচয় বা যৌন অভিমুখিতা সম্পর্কে অনিশ্চয়তার সাথে সম্পর্কিত উদ্বেগ বা বিষাদজনিত ব্যাধি।
বিশ্ব স্বাস্থ্য সংস্থা (ডাব্লুএইচও) "যৌন পরিপক্বতা এবং অভিমুখিতা সম্পর্কিত মনস্তাত্ত্বিক ও আচরণগত ব্যাধির" অধীনে আইসিডি-১০-এ যৌন পরিপক্বতার ব্যাধিটিকে তালিকাবদ্ধ করেছে। আইসিডি-১০-এ স্পষ্টভাবে বলা হয়েছে যে, যৌন অভিমুখীকরণ কোনও ব্যাধি নয় এবং এই শিরোনামে শ্রেণিবদ্ধ হয় না। সহ আইসিডি-তে পরিচিত হয়। ১৯৯০ সালে আইসিডি-৯ তালিকায় সমকামিতার ডায়াগনসিকে প্রতিস্থাপন করার মাধ্যমে আত্ম-অস্বীকৃত যৌন অভিমুখিতা এবং যৌন সম্পর্ক ব্যাধির পাশাপাশি যৌন পরিপক্বতা ব্যাধি তালিকাবদ্ধ হয়। যদিও এর রোগ নির্ণয় পদ্ধতি আইসিডি-১১-এর অন্তর্ভুক্ত নয়।
সোনপুর রাজ্য

সোনপুর বা শোনপুর রাজ্য, ছিলো ব্রিটিশ ভারতের অবস্থিত একটি স্বাধীন দেশীয় রাজ্য৷ রাজ্যটির শাসকবর্গ নয়টি বন্দুকসালামীর সম্মানে সম্মানিত৷ পূর্বে এটি মধ্য ভারত এজেন্সির অন্তর্ভুক্ত ছিলো কিন্তু ১৯০৫ খ্রিস্টাব্দে রাজ্যটিকে পূর্বাঞ্চলীয় রাজ্য এজেন্সির অন্তর্ভুক্ত করা হয়৷ রাজ্যটির রাজধানী ছিলো সোনপুর শহরে, এই অঞ্চলের এটিই একমাত্র গুরুত্বপূর্ণ শহর৷ পূর্বতন এই রাজ্যটি মোটামুটিভাবে বর্তমানে ওড়িশা রাজ্যের সুবর্ণপুর জেলার সীমানা নির্দেশ করে৷
সোনপুর রাজ্যটি ১৬৩৫ খ্রিস্টাব্দে (মতান্তরে ১৫৫৬ খ্রিস্টাব্দে) প্রতিষ্ঠিত হয়৷ এটি ১৮২৬ খ্রিস্টাব্দের ১৩ ডিসেম্বর তারিখে ব্রিটিশদের করদ রাজ্যে পরিণত হয়৷ রাজ্যটির শাসকগণ বংশ পরম্পরায় "রাজা বাহাদুর" উপাধিতে ভূষিত হতেন৷ মূলত সম্বলপুরের উন্নয়নে ব্রিটিশদের সহায়তার কারণে প্রাপ্তিস্বরূপ তাদের এই সম্মান৷ এই স্বাধীন দেশীয় রাজ্যটির শেষ শাসক ১৯৪৮ খ্রিস্টাব্দের ১লা জানুয়ারি ভারতীয় অধিরাজ্যে যুক্ত হওয়ায় সম্মতি জানান৷ 
সোনপুর রাজ্যের আদিশাসকদের উপাধি ছিলো "রাজা", তবে অন্তিম দুজন রাজা "মহারাজা" সম্মানলাভ করছিলেন৷
ইচ্ছাশক্তিহ্রাস বাতিক

ইচ্ছাশক্তিহ্রাস বাতিক বা ইংরেজি ভাষায় আবুলোমেনিয়া (গ্রিক ভাষায় "a–" অর্থ ”ব্যতীত” এবং "boulē" অর্থ "ইচ্ছা") একটি মানসিক ব্যাধি যার ফলে রোগীর প্যাথোলজিকাল অনিবার্যতা প্রদর্শতি হয়। এটি সাধারণত উদ্বেগ, মানসিক চাপ, বিষাদগ্রস্থতা এবং মানসিক যন্ত্রণার সাথে সম্পর্কিত যা ব্যক্তির কর্মক্ষমতাকে সামাজিকভাবে কার্যকর করার জন্য মারাত্মকভাবে প্রভাবিত করতে পারে। যদিও অনেক লোক সিদ্ধান্তহীনতায় ভোগেন, এট জটিলতার(অধিক চিন্তা কিংবা চাপ) মাত্রায় খুব কমই ঘটে। মস্তিষ্কের যে অংশটি যুক্তি দিয়ে সিদ্ধান্ত নেওয়ার কাজটি করে, অর্থাৎ প্রিফ্রন্টাল কর্টেক্স কোনও নির্দিষ্ট সময়ে বিভিন্ন টুকরো তথ্য রাখতে পারে। সিদ্ধান্তের গুরুত্ব বিবেচনা না করে তাৎক্ষণিক সিদ্ধান্ত নেওয়ার চেষ্টা করার সময় এটি দ্রুত কাউকে অভিভূত করতে পারে। এটি এমন কারণ হয়ে ওয়ে যে গৃহীত সিদ্ধান্তগুলি খারাপভাবে পরিণত হবে, যার ফলে তারা বিশ্লেষণের মাধ্যমে পক্ষাঘাতের ক্ষেত্রে সমালোচনামূলকভাবে প্রতিটি পরিস্থিতিকে অতিরিক্ত বিশ্লেষণ করতে পারে। এভাবে তথ্যের অভাব, মূল্যায়নের অসুবিধা এবং ফলাফলের অনিশ্চয়তা একটি আবেশ তৈরি হতে পারে।
প্রাসের গতি

কোনো একটি বস্তুকে অনুভূমিকের সাথে তির্যকভাবে উপরের দিকে নিক্ষেপ করা হলে তাকে প্রাস বলে। আর এই ধরনের গতিকে প্রাসের গতি বলে। প্রাসের গতিপথ একটি প্যারাবোলা বা পরাবৃত্ত। এ ধরনের গতি দ্বিমাত্রিক গতি। বাতাসের বাধা উপেক্ষা করলে প্রাসের গতি কেবলমাত্র অভিকর্ষ বলের ক্রিয়ায় হয়। প্রাস সর্বোচ্চ উচ্চতায় পৌঁছালে এর বেগ সর্বনিম্ন হয়। আবার সর্বাধিক উচ্চতায় প্রাসের গতি একমাত্রিক হয়। প্রাস প্রক্ষেপণ বিন্দু হতে অনুভূমিক দিকে সর্বাধিক যে দূরত্ব অতিক্রম করে তাকে প্রাসের পাল্লা (Range) বলে।
প্রাসের গতিপথে অনুভুমিকের সাথে বস্তুর সরণ হয় formula_1 এর কারণে। প্রাসের গতিতে বস্তুর বেগের আনুভূমিক উপাংশ বা formula_2 অক্ষের উপাংশ স্থির থাকে (বাতাসের বেগ উপেক্ষা করা হয়েছে) । কিন্তু বেগের formula_3 অক্ষের উপাংশ সর্বদা পরিবর্তনশীল । প্রথমে তা কমতে থাকে মানে মন্দন ঘটে । যখন formula_3 অক্ষের বেগ 0 হয় তখন বস্তুটি সর্বোচ্চ উচ্চতায় পৌছে গেছে।
এই মন্দনের কারণ বস্তুটি অভিকর্ষজ ত্বরণের বিরুদ্ধে গতিশীল। তাই ঋণাত্মক g এর কারণে মন্দন ঘটে । সর্বোচ্চ উচ্চতায় যাওয়ার পর অভিকর্ষজ ত্বরণ কাজ করে, তাই formula_3 অক্ষের উপাংশের মানের বেগ বৃদ্ধি পায় । ভূমি স্পর্শ করার আগ মুহূর্ত পর্যন্ত ত্বরণ ঘটে। 
কোনো বস্তুর বিচরণকাল বা উড্ডয়নকাল বা কতোক্ষণ হাওয়াতে ভাসবে তা আদিবেগের formula_3 অক্ষের উপাংশের (formula_7) উপর নির্ভরশীল। 
কোনো বস্তুকে একটি নির্দিষ্ট বেগে সর্বোচ্চ পাল্লা পেতে হলে formula_8 কোণে নিক্ষেপ করতে হবে।
প্রাসের গতিতে আনুভূমিক বরাবর বস্তুর কোনো ত্বরণ থাকে না। তবে উলম্ব বরাবর অভিকর্ষ ত্বরণ কাজ করে। তাই আমরা যদি ত্বরণকে দুইটি উপাংশে ভাগ করি তবে আমরা দেখতে পাই,
formula_9
formula_10
তাহলে যেকোনো নির্দিষ্ট সময়ে ত্বরণ হবে, formula_11
যদি বস্তুটিকে formula_12 আদিবেগে এবং আনুভূমিকের সাথে formula_13 কোণে নিক্ষেপ করা হয় তবে এর বেগকে ভেক্টর আকারে লিখলে,
formula_14
যেখানে, 
formula_15
formula_16
উড্ডয়নকালে formula_17 অপরিবর্তিত থাকে এবং formula_3 অক্ষ বরাবর বেগের উপাংশ অভিকর্ষের প্রভাবে পরিবর্তিত হয়। 
formula_19
formula_20
তাহলে যেকোনো নির্দিষ্ট সময়ে বেগ হবে formula_21 
যেকোনো সময় formula_22 এ বস্তুর আনুভূমিক ও উলম্ব বরাবর সরণ হবে,
formula_23
formula_24
তাহলে সরণ হবে, formula_25
কোনো বস্তুকে formula_12 আদিবেগে অনুভূমিকের সাথে formula_27 কোণে নিক্ষেপ করলে এবং যদি বস্তুটির উপর অভিকর্ষের বাধা ছাড়া অন্য কোনো বাধা ক্রিয়া না করে তবে, 
সর্বাধিক উচ্চতা:  formula_28
বিচরণ কাল: formula_29
পাল্লা: formula_30
সর্বাধিক পাল্লা: formula_31
বস্তুটির প্রাসের চাপের দৈর্ঘ্য: formula_32
ক্রিকেট খেলায় আমরা ব্যাটসম্যানকে ছক্কা মারতে দেখি, তখন অনুভূমিকভাবে বল বাউন্ডারির বাইরে গিয়ে পড়ে। এই গতিই হচ্ছে প্রাসের গতি। 
দৈনন্দিন জীবনে প্রায় প্রতিদিনই আমরা প্রাসের গতি দেখতে পাই। বন্দুকের গুলি ছোড়ার ফলে যে গতির সৃষ্টি হয় তা প্রাসের গতি। কামানের গোলা কোন কোণে কত বেগে ছুড়তে হবে এবং তা কোথায় গিয়ে পড়বে তা প্রাসের সাহায্যে খুব সহজে নির্ণয় করা যায় । 90° ব্যতীত যেকোনো কোণে নিক্ষিপ্ত বস্তু প্রাসের গতি সৃষ্টি করে।
ব্রায়ান কিবল

ব্রায়ান পিটার কিবল (১০ আগস্ট ১৯৩৮-২৮ এপ্রিল ২০১৬) একজন ব্রিটিশ পদার্থবিজ্ঞানী ও পরিমাপবিদ ছিলেন। তিনি কিবল পরিমাপক যন্ত্র উদ্ভাবন করেন, যেটি বৈদ্যুতিক পরিমাপক যন্ত্রের উন্নততর সংস্করণ। ভরের এস.আই. একক কিলোগ্রাম পরিমাপের কাজে কিবল পরিমাপক যন্ত্র ব্যবহৃত হয়।
কিবল ইংল্যান্ডের লেটকম্বে রেজিস গ্রামে জন্মগ্রহণ করেন (পূর্বে এটি বার্কশায়ারের অংশ ছিল, এখন অক্সফোর্ডশায়ারের অংশ)। তাঁর বাবার নাম হার্বার্ট কিবল ও মার নাম এলেন কিবল। তাঁর বাবা একজন পুলিশ সার্জেন্ট ছিলেন। ছোটবেলা থেকেই তিনি বৈদ্যুতিক যন্ত্রপাতি ও সাধারণ কলকব্জা সারাই করতে ভালোবাসতেন। ১৯৫০-১৯৫৭ সালে কিবল আবিংডন স্কুলে লেখাপড়া করেন। সেখানে তিনি যেরকম শ্রেণিনেতা হিসেবে দায়িত্ব পালন করেন, তেমনি তাৎপর্যপূর্ণ শিক্ষাগত সাফল্য অর্জনেও সক্ষম হন। তিনি পদার্থবিজ্ঞান, গণিত ও বিজ্ঞানের অন্যান্য শাখায় অবদানের কৃতিত্বস্বরূপ অনেকগুলো পুরস্কার লাভ করেন। পরবর্তীতে তিনি বেনেট শিক্ষাবৃত্তি লাভ করেন। তিনি বিতর্ক সংঘের সভাপতি ছিলেন। এগুলোর পাশাপাশি কিবল বিদ্যালয়ের হকি ও রাগবি দলের খেলোয়াড় ছিলেন। 
অক্সফোর্ড বিশ্ববিদ্যালয়ের অধীনস্থ জেসাস কলেজে অধ্যয়নের জন্য কিবল বৃত্তি লাভ করেন। সেখানেই কিবলের সাথে তার ভবিষ্যৎ জীবনসঙ্গিনী অ্যান গ্রিনফিল্ডের দেখা হয়। ১৯৬৪ সালে তাঁরা বিবাহবন্ধনে আবদ্ধ হন। ঐ বছর কিবল পারমাণবিক বর্ণালিমিতির উপর ডিফিল ডিগ্রি লাভ করেন। তাঁদের দুই সন্তান রয়েছে- স্টিফেন ও নিকোলা। 
ডি.ফিল ডিগ্রি লাভের পর কিবল কানাডার অন্টারিও প্রদেশের উইন্ডসর বিশ্ববিদ্যালয়ে ডক্টরেটোত্তর ফেলো হিসেবে যোগদান করেন। দুই বছর পর তিনি ইংল্যান্ড ফিরে আসেন। পরবর্তী ত্রিশ বছর টেডিংটনে অবস্থিত জাতীয় পদার্থবিজ্ঞান বিজ্ঞানাগারে জ্যেষ্ঠ গবেষণা ফেলো হিসেবে দায়িত্ব পালন করেছেন।
১৯৭০ খ্রিস্টাব্দে তিনি জি জে হান্টের সঙ্গে যৌথভাবে প্রোটনের গাইরোম্যাগনেটিক বা চক্রচৌম্বকীয় অনুপাত(কোনো বস্তুর চৌম্বকীয় মুহূর্ত ও কৌণিক ভরবেগের অনুপাত) বের করেন। এর ফলে পূর্বে কৃত ভুলগুলো সহজেই সংশোধন করা সম্ভব হয় এবং অ্যাম্পিয়ার এককের উন্নততর এস.আই সংজ্ঞা প্রদান সম্ভব হয়। বৈদ্যুতিক পরিমাপক যন্ত্রের সাহায্যে অ্যাম্পিয়ার এককটির সংজ্ঞা প্রদান করা হয়েছিল, কিন্তু এর সাহায্যে পরিমাপ অত্যন্ত দুরূহ ছিল।
কিবল গ্রেভিল রেনারের সঙ্গে পরস্পর অক্ষীয়ভাবে সহাবস্থানকারী এ.সি. (অল্টারনেটিং বা দিক পরিবর্তনকারী বিদ্যুৎপ্রবাহ) ও গণনাযোগ্য ধারকের উপর কাজ করেন, যার দরুন "ওহম" এককটি আবিষ্কৃত হয়। ১৯৮৪ খ্রিস্টাব্দে কিবল ও রেনার তাদের গবেষণার ফলাফল প্রকাশ করেন। বৈদ্যুতিক ব্যালেন্স বা পরিমাপক যন্ত্রের মান ও কার্যকারিতা নিয়ে কিবল উদ্বিগ্ন ছিলেন, যার ফলে সর্বদাই তিনি এর মানোন্নয়নের ব্যাপারে চিন্তা করতেন। যুক্তরাষ্ট্রের জাতীয় মানদণ্ড ও প্রযুক্তি সংস্থার প্রধান রবার্ট ডি কাটোস্কি একবার ইংল্যান্ড আগমন করে কিবলের সঙ্গে দেখা করেন। তাঁর দ্বারা অনুপ্রাণিত হয়ে কিবল চলকুণ্ডলি ওয়াট-ব্যালেন্স আবিষ্কার করেন। ১৯৭৮ সালে ইয়ান রবিনসন ও রে স্মিথের সহযোগিতায় তিনি মার্ক-ওয়ান ওয়াট-ব্যালেন্স আবিষ্কার করেন। এর ফলে অ্যাম্পিয়ার একক সম্পর্কে আরো নিখুঁত ধারণা অর্জন করা সম্ভব হয়। ১৯৯০ সালে এর ফলে জোসেফসন ও ভন ক্লিৎজিগ এককের আন্তর্জাতিকভাবে স্বীকৃত মান নির্ণয় করা সম্ভব হয়। ইতোপূর্বে দেশগুলো নিজেদের ইচ্ছামত ধ্রুবকের মান নির্ণয় করত। এর ফলে বাণিজ্যে সুষ্ঠু প্রতিযোগিতাপূর্ণ পরিবেশ বাধার সম্মুখীন হয়। এ সকল বাধা কিবল আবিষ্কৃত বৈদ্যুতিক পরিমাপক যন্ত্রের ফলে অনেকটাই দূরীভূত হয়।
আর. কিথ এলিস

রিচার্ড কিথ এলিস এফআরএস (জন্ম ১৭ নভেম্বর ১৯৪৯) একজন ব্রিটিশ তাত্ত্বিক পদার্থবিজ্ঞানী, ডারহাম ইউনিভার্সিটির এবং উদ্ধেগজনক কোয়ান্টাম ক্রোমোডাইনামিক্স এবং কোলাইডার ফেনোমেনোলজির পরিচালনা কর্তৃপক্ষ।
তিনি অক্সফোর্ড বিশ্ববিদ্যালয় (এমএ ১৯৭১, ডি ফিল ১৯৭৪) থেকে স্নাতক ডিগ্রি অর্জন করেন। তিনি ইম্পেরিয়াল কলেজ, এমআইটি, ক্যালটেক, সার্ন এবং রোম বিশ্ববিদ্যালয়ে অধ্যায়ন করেছেন।
এলিস ১৯৮৪ সালে ফার্মিল্যাব যান এবং সেখানে তিনি ১৯৯৩ থেকে ২০০৪ সাল পর্যন্ত ফার্মিল্যাবের তাত্ত্বিক পদার্থবিজ্ঞান বিভাগের প্রধান ছিলেন। ২০১৫ সালে তিনি যুক্তরাজ্যের ডারহাম বিশ্ববিদ্যালয়ে চলে আসেন, সেখানে তিনি পদার্থবিজ্ঞানের অধ্যাপক ছিলেন এবং ২০১৯ সালের শেষ পর্যন্ত পার্টিকাল ফিজিক্স ফেনোমোলজি ইনস্টিটিউটের পরিচালক ছিলেন।
ফার্মিল্যাব তেভাত্রন এবং সার্ন লার্জ হ্যাড্রন কোলাইডারের মতো প্রতিষ্ঠানে সংঘর্ষক প্রাথমিক কণা অধ্যয়নের জন্য এলিসের কাজটির গুরুত্ব রয়েছে। এলিস উচ্চ শক্তিতে সম্পাদিত পরীক্ষাগুলির ব্যাখ্যায় যথেষ্ট পরিমাণে অবদান রেখেছেন। ডগলাস রস এবং টনি টেরানোর সাথে তিনি যৌথভাবে ই + ই- নির্বাণ জেট কাঠামোর প্রথম হিসাব করেন যা কিনা শক্তিশালী সংযোজনের শব্দবাহুল্যবর্জিত দৃঢ়তা প্রদান করে।
এছাড়াও গুইডো আলত্রেলি এবং গুইডো মার্টিনেলির সাথে তিনি লেপটন যুগলের উৎপাদের একটি গণনা করেন যা তাত্ত্বিক গণনার সাথে পর্যবেক্ষণের হারের পুনর্মিলন করতে দেয়। ভারী কোয়ার্ক উৎপাদন তত্ত্ব নিয়ে তিনি বহুল পঠিত অনেক প্রবন্ধর সহ-রচয়িতা।
তিনি পার্টন-লেভেল মন্টি কার্লো প্রোগ্রাম এমসিএফএম-এরও সহ-লেখক।
এলিস ১৯৯৬ সালে কেমব্রিজ ইউনিভার্সিটি প্রেস থেকে প্রকাশিত ডব্লিউ জে স্টার্লিং এবং বি. আর. ওয়েবারের সাথে যৌথ ভাবে কিউসিডি এবং কলাইডার ফিজিক্স সম্পর্কিত একটি বইয়ের সহ-রচয়িতা।
এলিস ১৯৮৮ সালে আমেরিকান ফিজিক্যাল সোসাইটির ফেলো এবং ২০০৯ সালে লন্ডনের রয়েল সোসাইটির ফেলো নির্বাচিত হন। ২০০৯ সালে এলিস জন কলিনস এবং ডেভিসন সোপারের সাথে যৌথ ভাবে "উচ্চ শক্তির কণার সংঘর্ষের ব্যাখ্যার জন্য মূল সমস্যাগুলির প্রয়োগ সহ উদ্ধেগজনক কোয়ান্টাম ক্রোমোডাইনামিক্স" এ কাজ করার জন্য তাত্ত্বিক কণা পদার্থবিজ্ঞানে জে. জে. সাকুরাই পুরস্কার লাভ করেন। ২০১৯ সালে তিনি কোয়ান্টাম ক্রোমোডায়নামিক্সে (কিউসিডি) অবদানের জন্য ইনস্টিটিউট অফ ফিজিক্সের পল ডির‍্যাক পদক লাভ করেন, সেখানে তিনি অনেকগুলি মূল গণনা সম্পাদন করেছিলেন যা সবল নিউক্লিয় বলের সঠিক তত্ত্ব হিসাবে কিউসিডি গ্রহণের দিকে পরিচালিত করেছিল।
জেমস থমসন বটমলি

জেমস থমসন বটমলি এফআরএস এফআরএসই (১০ জানুয়ারি ১৮৪৫ - ১৮ মে ১৯২৬) একজন আইরিশ-বংশোদ্ভূত ব্রিটিশ পদার্থবিদ।
তিনি তাপীয় বিকিরণ বিষয়ে এবং ৪-অঙ্কের লগারিদম সারণী তৈরির করার জন্য বিখ্যাত, লগ সারণী দ্রুত গণনা করার যন্ত্রের প্রচলন হওয়ার আগে বড় বড় গুণ এবং ভাগের গণনাকে আরও সহজে যোগ এবং বিয়োগে রূপান্তর করতে ব্যবহৃত হতো।
তিনি ১৮৪৫ সালের ১০ জানুয়ারি আয়ারল্যান্ডের কাউন্টি ডাউন এর ফোর্ট ব্রেদা শহরে জন্মগ্রহণ করেন। তার বাবার নাম উইলিয়াম বটমলি জেপি, তিনি পার্শ্ববর্তী বেলফাস্টের ব্যবসায়ী ছিলেন। তাঁর মায়ের নাক আন্না থমসন। তিনি উইলিয়াম থমসন, লর্ড কেলভিনের বোন ছিলেন, লর্ড কেলভিন বটমলির জীবনে যথেষ্ট পরিমানে প্রভাব বিস্তার করেছিল।
তিনি বেলফাস্টের কুইন্স কলেজ এবং তারপরে ডাবলিনের ট্রিনিটি কলেজ থেকে মূলত প্রাকৃতিক দর্শন এবং রসায়ন শাস্ত্রে অধ্যয়ন করেন।
তাঁর প্রথম কর্মজীবন শুরু হয় বেলফাস্টের বিজ্ঞানী টমাস অ্যান্ড্রুজের সহকারী হিসাবে। এরপর তিনি কিংস কলেজ লন্ডন এ প্রথমে রসায়ন এবং তারপর পদার্থবিজ্ঞানের প্রদর্শক নিযুক্ত হন। ১৮৭০ সালে তিনি গ্লাসগো বিশ্ববিদ্যালয়ের পদার্থবিজ্ঞানের একজন প্রদর্শক হিসাবে যোগদান করেন। থমসন বটমলি ১৮৭৫ সালে নীল আরনটের বিধবা স্ত্রী কাছ থেকে দায়িত্ব পাওয়ার পর পরীক্ষামূলক পদার্থবিজ্ঞানে প্রদর্শক হন।
১৮৭২ সালে তাঁর মামা লর্ড কেলভিন অ্যাডিনবার্গের রয়েল সোসাইটির ফেলো হিসাবে তার নাম প্রস্তাব করেন এবং এটি যথাযথভাবে গৃহীত হয়েছিল। ১৮৮৮ সালের জুনে তিনি লন্ডনে রয়্যাল সোসাইটির ফেলো নির্বাচিত হন।
১৮৯৬ সালের ৫ ফেব্রুয়ারি বটমলি স্কটল্যান্ডে এক্স-রে এর প্রথম প্রদর্শনীতে জড়িত ছিলেন। তাঁর মামা লর্ড কেলভিন রঞ্জেনের কাছ থেকে কাগজপত্র পেয়েছিলেন কিন্তু তিনি অসুস্থ থাকায় সেগুলি তার ভাগ্নে বটমলি-র কাছে তুলে দেন, তাছাড়াও এই প্রদর্শনীর জন্য প্রয়োজনীয় বিশেষ সরঞ্জামাদিও সরবরাহ করা হয়। বটমলি এই প্রদর্শনীর জন্য গ্লাসগো রয়্যাল ইনফার্মারি এর তড়িৎ বিশেষজ্ঞ ড. জন ম্যাকিন্টায়ারকে নিযুক্ত করেছিলেন।
১৮৯৯ সালে তার মামার সাথে আবার গ্লাসগো ইঞ্জিনিয়ারিং ফার্ম অব কেলভিন, বটমরি অ্যান্ড বেয়ার্ড (কে.বি.বি) গঠন করেন, এখানে গেজ এবং মিটার তৈরিতে বিশেষ পারদর্শীতার পাশাপাশি লাউডস্পিকার এবং টেলিফোন তৈরি করা হতো। ১৯০৮ সালে তিনি এর চেয়ারম্যান হন। ১৯১৩ সালে এটি একটি লিমিটেড কোম্পানিতে পরিণত হয়। তিনি এই সময় গ্লাসগোর ১৩ নম্বর ইউনিভার্সিটি গার্ডেন এ বাস করতেন।
১৮২৬ সালের ১৮ মে তিনি গ্লাসগোতে মারা যান। তাঁর সমাধি গ্লাসগোর পশ্চিম নেক্রোপলিসের চূড়ার কাছে অবস্থিত।
কেলভিন, বটমলি এবং বেয়ার্ড সংস্থাটি ১৯৪৭ পর্যন্ত চালু ছিল।
তিনি দুইবার বিয়ে করেন: প্রথম বার ম্যানচেস্টারের অ্যানি এলিজাবেথ হিপকে; দ্বিতীয় বার মাদেইরার চার্লস আর ব্ল্যান্ডির কন্যা এলিজা জেনেট ব্ল্যান্ডিকে বিয়ে করেন।
উইলিয়াম থমসন, লর্ড কেলভিন এবং জেমস থমসন তাঁর মামা ছিলেন।
- "গতিবিদ্যা: তাত্ত্বিক বলবিজ্ঞান।" ১৮৭৭ <br>
- "অনুজ্বল এবং উজ্জ্বল পৃষ্ঠতল থেকে বিকিরণের উদ্ভব।" লন্ডন ১৮৮৭<br>
- "পরম পরিমাপে তাপীয় বিকিরণ উদ্ভব।" ১৮৮৮<br>
- "চার অঙ্কের গাণিতিক সারণী: লগারিদম এবং ত্রিকোণমিতি সারণী এবং বর্গ, বর্গমূল ও পূরক এর সারণী।"
বেল দশা

বেল দশা হল কোয়ান্টাম তথ্য বিজ্ঞানের ধারণা, যা দুটি কিউবিটের একটি নির্দিষ্ট কোয়ান্টাম দশা। এটি হল কোয়ান্টাম এনটেংগলমেন্ট এর সহজ (সর্বোচ্চ) উদাহরণ। এনটেংগলমেন্ট ও নর্মালাইজ বেসিস্ ভেক্টর দ্বারা বেল দশা গুলি গঠিত হয়।
[ এনটেংগলমেন্ট মানে হল—যদি এলিস একটি কিউবিট '০' অথবা '১' নিয়ে স্ট্যান্ডার্ড (প্রমাণ) বেসিসে্ মেজা্র করে,তখন ফলাফল হিসাবে ০ অথবা ১ পাওয়ার সম্ভাবনা ১/২। তারপর বব্ যদি তার কিউবিট মেজা্র করে তখন তার ফলাফল ও এলিসে্র ফলাফল একই হয়। যদি এলিস্ আর বব্ এর মধ্যে কমিউনিকেশন থাকে তাহলে তাদের কিউবিটের মধ্যে কোরিলেশন বর্তমান। অর্থাৎ এনটেংগলমেন্ট দুটি সিস্টেমের মধ্যে কোরিলেশন উপস্থাপন করে।
আর নর্মালাইজ বা নর্মালাইজেশন মানে হল—কোনো কনার একটি দশাতে থাকার সম্পূর্ণ সম্ভাবনা হল ১ অর্থাৎ ১০০ শতাংশ।
বেল দশা হল চারটি নির্দিষ্ট কোয়ান্টাম দশা। দশা গুলি '০' আর '১' এর সুপার-পজিশন্ বা উপরিপাত,অর্থাৎদুটি কোয়ান্টাম দশার রৈখিক সমবায় (লিনিয়ার কম্বিনেশন)। [যেখানে '০' হল আপ স্পিন এবং '১' হল ডাউন স্পিন]
সূচীপত্র--
১)বেল বেসিস্
২)বেল দশার বৈশিষ্ট্য
৩)বেল দশার প্রয়োগ
বেল বেসিস --- ১৯৬৪ সালে জন এস বেল সম্ভাবনা সূত্র দিয়ে বলে ছিলেন যদি কোনো নির্দিষ্ট কোরিলেশন মেজা্র করা হয় তার সর্বোচ্চ মান ২ এর বেশি হতে পারেনা ,এটি হল বেল অসমতা সূত্র। কিন্তু কোয়ান্টাম মেকানিকসে্ কোনো কোনো সিস্টেমের নির্দিষ্ট কোরিলেশনের মান সর্বোচ্চ মান ২.৮২৮৪২৭১২ দিয়ে থাকে ফলে কোয়ান্টাম নীতি, বেল অসমতা নীতি বা লোকাল " হিডেন ভেরিয়েবল" নীতি এর ধারণা লঙ্ঘ্ন করে। দুটি কিউবিট যুক্ত চারটি নির্দিষ্ট দশা গুলির, সর্বোচ্চ মান যদি ২. ৮২৮৪২৭১২হয় তখন ওই চারটি নির্দিষ্ট দশাকে বেল দশা বলা হয়। এবং বেল দশার বেসিস্ সর্বোচ্চ এনটেংগল , যাকে বেল বেসিস্ বলা হয়।
বেল দশার বৈশিষ্ট্য -- বেল দশার কোনো একক কিউবিট মেজা্র করা হলে তার ফলাফল হয় অনির্নেয় কিন্তু যদি প্রথম কিউবিটকে কোনো নির্দিষ্ট্য স্ট্যান্ডার্ড বেসিসে্ (৩য় উপাংশ ) মেজা্র করা হয় এবং দ্বিতীয় কিউবিটকে একই বেসিসে্ মেজা্র করা হয় তখন তাদের মান একই বা বিপরীত হবে অর্থাৎ এদের মধ্যে কোরিলেশন বর্তমান। জন বেল প্রমাণ করেন যে বেল দশার কোরিলেশন অনেক বেশি প্রবল একটি ক্লাসিক্য়াল সিস্টেমের থেকে। বেল দশা গুলি অর্থনর্মাল বেসিসে্ লেখা হয়ে থাকে।
বেল দশার প্রয়োগ --- সুপারডেন্স কোডিং : দুটি আলদা আলদা ক্লাসিক্য়াল তথ্য বা বিট এক স্থান থেকে অন্য স্থানে পাঠানো হয় একটি একক কিউবিটের দ্বারা।
কোয়ান্টাম টেলিপোর্টেশন :কোয়ান্টাম টেলিপোর্টেশন হল কোনো কোয়ান্টাম কনাকে ( যেমন ফোটন) শারীরিক ভাবে এক স্থান থেকে অন্য স্থানে না পাঠিয়ে কেবল তার কোয়ান্টাম তথ্যকে স্থানান্তরিত করা কোনো ক্লাসিক্য়াল মাধ্যমের সাহায্যে।
কোয়ান্টাম ক্রিপ্টোগ্রাফি (কোনো কোয়ান্টাম তথ্যকে নিরাপদে এনকোড করে তা স্থানান্তরিত করা ।বিবি৮৪ প্রোটোকল হল একধরনের কোয়ান্টাম ক্রিপ্টোগ্রাফি, কোয়ান্টাম ক্রিপ্টোগ্রাফি হল কোয়ান্টাম মেকানিক্যাল এর একটি বৈশিষ্ট্য )
এ. এন. এম মমতাজ উদ্দিন চৌধুরী

এ.এন.এম মমতাজ উদ্দিন চৌধুরী (জ. ১৯২৩ - মৃ. ২০০৫) ইসলামী বিশ্ববিদ্যালয়ের প্রথম উপাচার্য (৩১-০১-১৯৮১ থেকে ২৭-১২-১৯৮৮) ছিলেন এবং ইসলামী বিশ্ববিদ্যালয় প্রতিষ্ঠার জন্য প্রকল্প পরিচালক হিসাবে দায়িত্ব পালন করেন। ইসলামী বিশ্ববিদ্যালয়ের প্রতিষ্ঠালগ্নে গুরুত্বপূর্ণ ভূমিকা পালন করেন। এছাড়াও তিনি মাধ্যমিক ও উচ্চ মাধ্যমিক অধিদপ্তরের মহাপরিচালক হিসাবে দায়িত্ব পালন করেছেন। তিনি বিশ্ববিদ্যালয় গাজীপুর রাখার পক্ষে ছিলেন।
এ এন এম মমতাজ উদ্দিন চৌধুরী লক্ষ্মীপুর জেলায় সদর উপজেলার দালাল বাজারে বিশিষ্ট মুসলিম জমিদার পরিবারে ১৯২৩ সালে জন্মগ্রহণ করেন। তার মাতার নাম ফাতেমা বেগম। তার ছেলেবেলা তার পরিবারের সাথে এই দালালবাজার গ্রামে কেটেছে।
১৯৭৭ সালে মক্কায় ওআইসির অনুষ্ঠানে বিভিন্ন দেশ ইসলামী বিশ্ববিদ্যালয় প্রতিষ্ঠার প্রস্তাবনা করে। সেই প্রেক্ষিতে বাংলাদেশে ইসলামী বিশ্ববিদ্যালয় প্রতিষ্ঠার জন্য ২ ফেব্রুয়ারি ১৯৭৯ সালে প্রফেসর এ.এন.এম মমতাজ উদ্দিন চৌধুরীকে প্রকল্প পরিচালক হিসাবে নিয়োগ দেওয়া হয়। তিনি দেড় বছর এই দায়িত্ব পালন করেন। এরপর ১৯৮১ সালের ৩১ জানুয়ারি প্রকল্প পরিচালক ড. এ এন এ মমতাজ উদ্দিন চৌধুরীকে প্রথম ভিসি নিয়োগ করে দু’টি অনুষদের অধীনে চারটি বিভাগে মোট ৩০০ জন ছাত্র নিয়ে ইসলামী বিশ্ববিদ্যালয়ের যাত্রা শুরু হয়। দুই বছর বাদেই এরশাদ সরকার ইসলামী বিশ্ববিদ্যালয়কে গাজীপুরে স্থানান্তর করেন, গাজীপুরে ইসলামী বিশ্ববিদ্যালয় ৭ বছর স্থায়ী ছিলো, এখানেই মমতাজ উদ্দিন চৌধুরীর মেয়াদ শেষ হয়। তিনি দুই মেয়াদে ৭ বছর ১১ মাস ইসলামী বিশ্ববিদ্যালয়ের উপাচার্যের দায়িত্ব পালন করেন।
১৯৮৭ সালের ২১ ফেব্রুয়ারি শহীদ মিনারে ফুল দেওয়া নিয়ে উপাচার্যের সাথে ইসলামী বিশ্ববিদ্যালয় ছাত্রলীগের বিরোধ বাধে। উপাচার্য ধর্মীয় বিষয় টেনে এনে ছাত্রলীগ ও সকল ছাত্রদের নিষেধ করে কিন্তু ছাত্ররা নিষেধ অমান্য করে শহীদ মিনারে ফুল দেয়। এটা নিয়ে ছাত্রলীগ ও সাধারণ ছাত্রদের সাথে উপাচার্যের বাক-বিতন্ডা হয়। এরপরে ছাত্রলীগ ও ছাত্ররা ভিসি অপসারণের আন্দোলন করে ২৭ ডিসেম্বর ১৯৮৮ সালে মমতাজ উদ্দিনকে অপসারণ করে। তিনি তার মেয়াদ পূরণের মাত্র ৪ দিন পূর্বে উপাচার্যের দায়িত্ব থেকে অপসারিত হন। এছাড়াও ক্যাম্পাস কুষ্টিয়াতে স্থানান্তর নিয়ে সরকারের সাথে তার মতবিরোধ ছিলো।
মমতাজ উদ্দিন চৌধুরী এবং মুক্তিযোদ্ধা এডভোকেট আক্তারুজ্জামান দুইজন মিলে লক্ষ্মীপুর সদর উপজেলায় লক্ষ্মীপুর দালাল বাজার ফাতেমা বালিকা উচ্চ বিদ্যালয় প্রতিষ্ঠা করেন, যেটা অত্র অঞ্চলের মধ্যে সুনামধন্য বালিকা উচ্চ বিদ্যালয়। এই বালিকা বিদ্যালয়টির নামকরন করা হয়েছে মমতাজ উদ্দিনের মাতা ফাতেমা বেগমের নামে।
মমতাজ উদ্দিন চৌধুরী ২০০৫ সালের ২ অক্টোবর স্বাভাবিকভাবে ৮২ বছর বয়সে মৃত্যুবরণ করেন। তার মৃতুতে ইসলামী বিশ্ববিদ্যালয়ের তৎকালীন উপাচার্য এম রফিকুল ইসলাম শোক প্রকাশ করেন।
ওয়েড অ্যালিসন

ওয়েড অ্যালিসন (জন্ম ১৯৪১) অক্সফোর্ড বিশ্ববিদ্যালয়ের কেবেল কলেজের পদার্থবিজ্ঞানের এমেরিটাস অধ্যাপক এবং ফেলো। তিনি "জীবনের জন্য নিউক্লিয়ার: একটি সাংস্কৃতিক বিপ্লব", "বিকিরণ এবং কারণ: ভয় সংস্কৃতিতে বিজ্ঞানের প্রভাব", "অনুসন্ধান ও কল্পনার জন্য মৌলিক পদার্থবিদ্যা" বইসমূহের লেখক।
ওয়েড অ্যালিসন প্রথমে রাগবি স্কুলে এবং তারপরে ক্যামব্রিজের ট্রিনিটি কলেজ প্রকৃতি বিজ্ঞানে উন্মুক্ত শিক্ষাবৃত্তিভোগী ছাত্র হিসাবে পড়াশোনা করেন। তিনি ১৯৬৩ সালে পদার্থবিজ্ঞানে দ্বিতীয় পর্ব ও গণিতে তৃতীয় পর্ব সম্পূর্ণ করার আগে ত্রিপোসের প্রথম পর্বে প্রথম শ্রেণি অর্জন করেন। তিনি কণা পদার্থবিজ্ঞানে ডিফিল ডিগ্রির জন্য অক্সফোর্ডে পড়াশোনা করেন, এই ডিগ্রি অর্জনের পথে তিনি অক্সফোর্ড বিশ্ববিদ্যালয়ের থার্মিয়োনিক ভালভ ফেরান্টি মারকারি কম্পিউটার চালানোর অনুমতিপ্রাপ্ত সর্বশেষ শিক্ষার্থী ছিলেন। তিনি ১৯৬৭ সালে অক্সফোর্ডের ক্রাইস্ট চার্চে রিসার্চ লেকচারারশিপ (জেআরএফ) এবং ১৮৫১ এর প্রদর্শনীর জন্য রয়েল কমিশনের ফেলো নির্বাচিত হয়েছিলেন। ১৯৭০ সালে অক্সফোর্ডে ফিরে আসার আগে তিনি আর্গোন ন্যাশনাল ল্যাবরেটরীতে দু’বছর কাটিয়েছিলেন।
১৯৭৬ সালে তিনি অক্সফোর্ডে একটি বিশ্ববিদ্যালয়ের পদার্থবিজ্ঞান বিভাগে প্রভাষক নিযুক্ত হন, পরে অধ্যাপকের পদ অর্জন করেন। একই সময়ে তিনি কেবেল কলেজে টিউটোরিয়াল ফেলোশিপ নির্বাচিত হন। ১৯৯৫ সালে তিনি মিনেসোটা বিশ্ববিদ্যালয়ের ভিজিটিং অধ্যাপক ছিলেন। কর্মজীবনে তিনি অক্সফোর্ড পদার্থবিজ্ঞান বিভাগের সহযোগী চেয়ারম্যান এবং কেবেল কলেজে ঊর্ধ্বতন টিউটর এবং সহ-ওয়ার্ডেন হিসাবে নিয়োজিত ছিলেন। ২০০৮ সালে তিনি আনুষ্ঠানিকভাবে অবসর নেন, তবে তিনি অধ্যাপনা, বক্তৃতা এবং অধ্যয়ন অব্যাহত রেখেছেন। তিনি ২০১০ সালে কেবেল কলেজে এমেরিটাস ফেলোশিপ নির্বাচিত হন।
পরীক্ষামূলক কণা পদার্থবিজ্ঞানে তাঁর পটভূমি রয়েছে। আগের বছরগুলিতে তিনি তাদের তত্ত্বের সাহায্যে নতুন পরীক্ষামূলক পদ্ধতি তৈরি করেছিলেন এবং এগুলি সার্ন-এর কোয়ার্কে এবং মার্কিন যুক্তরাষ্ট্রে নিউট্রিনোতে পরীক্ষামূলকভাবে প্রয়োগ করেন। তিনি চেরেনকভ বিকিরণ, ট্রানজিশন বিকিরণ এবং শক্তি হ্রাসের অন্যান্য প্রক্রিয়া dEdx সহ অন্যান্য বিষয়ে আপেক্ষিক চার্জযুক্ত কণার বিষয়ে বিশেষ অধ্যয়ন করেন। কিছু বছর আগে পারমাণবিক পদার্থবিজ্ঞানের প্রয়োগের বিষয়ে একটি ঐচ্ছিক শিক্ষার্থী কোর্স শুরু করার ফলস্বরূপ তিনি বিশেষ সুরক্ষা, চিকিৎসা এবং সম্পূর্ণ বর্ণালী জুড়ে ইমেজিং: আয়নাইজিং বিকিরণ, শ্রবণাতীত শব্দ এবং চৌম্বকীয় অনুরণন চিত্র এর ক্রমবর্ধমানভাবে চিকিৎসা পদার্থবিজ্ঞানের প্রতি আগ্রহী হয়ে উঠেন। ২০০৬ সালে তিনি শিক্ষার্থীদের জন্য একটি উন্নতমানের পাঠ্য বই "ফান্ডামেন্টাল ফিজিক্স ফর প্রোবিং অ্যান্ড ইমেজিং" প্রকাশ করেন। তাঁর দ্বিতীয় বই "রেডিয়েশন অ্যান্ড রিজন" এ তিনি বিকিরণের প্রভাবের বৈজ্ঞানিক প্রমাণ বহুলাংশে দর্শকদের কাছে নিয়ে এসেছিলেন। ফুকুশিমা দুর্ঘটনার পরে এটি জাপানি এবং চীনা ভাষায় অনুবাদ করা হয়েছিল। তাঁর তৃতীয় বই "নিউক্লিয়ার ইজ ফর লাইফ" একটি বিস্তৃত পাঠ যা পারমাণবিক শক্তির সাংস্কৃতিকে প্রত্যাখ্যানের বিপরীতে প্রমাণ করে জীবনের সাথে বিকিরণের মিথস্ক্রিয়ার সর্বোচ্চ মাত্রা ছাড়াও এটি নিরীহ এবং এমনকি উপকারী।
বারিমান-যন্ত্র

আপেক্ষিক ঘনত্ব মাপক যন্ত্র বা হাইড্রোমিটার ব্যবহৃত হয় তরলের আপেক্ষিক ঘনত্ব(relative density of liquid) পরিমাপ করার উদ্দেশ্যে। এটি প্লবতা(buoyancy) ধর্মের ওপর প্রতিষ্ঠিত। সাধারণত এদের এক বা একের বেশি মাপকাঠি থাকে এবং সেই অনুযায়ী স্কেল অর্থাৎ ক্রমানকে চিহ্নিত করা থাকে।যেমন- আপেক্ষিক গুরুত্ব(specific gravity)।
সাধারণত আপেক্ষিক ঘনত্ব মাপক যন্ত্রে থাকে:-বন্ধমুখ ফাঁপা কাচের টিউব যার নীচের অংশ তুলনায় প্রশস্থ(প্লবতার জন্য এরূপ গঠন নির্মিত করা হয়); পারদ কিংবা সীসার মতো তরল যা ভারসাম্য বজায় রাখতে পারে; ক্রমানকে চিহ্নিত সরু নল যা পরিমাপ করার জন্য ব্যবহৃত হয়। পরীক্ষার জন্য তরলটিকে লম্বা নলটিতে ঢালা হয়(ক্রমানকে চিহ্নিত নল)। তরলটি সুস্থির অবস্থায় আসা পর্যন্ত অপেক্ষা করতে হয়। চিহ্নিত নলের যে অংশে তরল স্পর্শ করে সেখান থেকে তরলের আপেক্ষিক ঘনত্বের মান পাওয়া যায়। ঘনত্বের বিভিন্ন ধর্ম অনুযায়ী এক বা একাধিক স্কেল আপেক্ষিক ঘনত্ব মাপক যন্ত্রে চিহ্নিত করা যায়।
আপেক্ষিক ঘনত্ব মাপক যন্ত্রের ব্যবহার বিবিধ। যেমন ল্যাকটোমিটার দিয়ে মাপা হয় প্রদত্ত দুধের ঘনত্ব কতটা। স্যাক্রোমিটার দিয়ে মাপা হয় কোনো তরলে চিনির ঘনত্ব কতটা । অ্যালকোহলোমিটার দিয়ে স্পিরিট অর্থাৎ আ্যালকোহোলের ঘনত্ব মাপা হয়।
হাইড্রোমিটার সম্ভবত গ্রীক দার্শনিক আর্কিমিডিসের (খ্রিস্টপূর্ব তৃতীয় শতাব্দীর) সময়ের, যিনি বিভিন্ন তরলের ঘনত্ব মাপার জন্য এর নীতিগুলি ব্যবহার করেছিলেন। হাইড্রোমিটারের প্রাথমিক বিবরণ পাওয়া যায় দ্বিতীয় শতাব্দীর লাতিন কবি রেমনিয়াসের লেখা থেকে, যিনি সিরাকিউজের দ্বিতীয় হিয়েরোর মুকুটে সোনার পরিমাণ নির্ধারণের জন্য আর্কিমিডিসের তরলের স্থানচ্যুতি পদ্ধতির সাথে হাইড্রোমিটারের তুলনা করেছিলেন।
মাঝের চর

মাঝের চর বাংলাদেশের সুন্দরবন-ঘেঁষা বলেশ্বর নদের মধ্যবর্তী একটি চর বা দ্বীপ। এ দ্বীপের আয়তন ৬৪০ একর। বলেশ্বর নদের বুকে গড়ে ওঠা মাঝের চর দৈর্ঘ্যে প্রায় ২.৫ কিলোমিটার এবং প্রস্থে ১.৪ কিলোমিটার। ৪০ এর দশকে এ দ্বীপটি জেগে ওঠে।
সুন্দরবনের তটরেখা থেকে মাঝের চরের দূরত্ব প্রায় ৪ কিলোমিটার। বাগেরহাটের শরণখোলা উপজেলার সাউথখালী ইউনিয়নের তাফালবাড়ী নামক স্থান থেকে নদীপথে মাঝের চরের দূরত্ব এক থেকে দেড় কিলোমিটার। এবং পিরোজপুরের মঠবাড়িয়া উপজেলা থেকে নদীপথে দূরত্ব ২ থেকে ৩ কিলোমিটার। এ চরের এক অংশ শরণখোলা ও অন্য অংশ মঠবাড়িয়া অঞ্চলে পরেছে।
এ দ্বীপে উপকুলীয় বিভিন্ন উপজেলা লোকজন এসে বসতি স্থাপন করছে। এক সময় এখানে বালুচর থাকলেও বিগত ৬০ থেকে ৭০ বছর আগে থেকে এখানে ম্যানগ্রোভ উদ্ভিদ, গুল্ম-লতা, গোলপাতা জন্মাচ্ছে। বর্তমানে সুন্দরবন অঞ্চলে মাছ শিকার করে থাকেন এমন জেলেরা এ দ্বীপকে নানাভাবে কাজে লাগাচ্ছেন।
২০১৬ সালের হিসাবে মাঝের চরে ১২০ টি জেলে ও কৃষক পরিবার ও প্রায় ১২০০ মানুষ বসবাস করে। ২০০৭ সালের ঘূর্ণিঝড় সিডরে এ দ্বীপের চার বাসিন্দা নিহত হন এবং প্রায় শতাধিক আহত হন। এছাড়া প্রায় সব বাড়ি-ঘরই ভেঙ্গে গিয়েছিল। পরবর্তীতে পুনর্বাসন কার্যক্রমের অংশ হিসেবে এখানে পাকা ঘর-বাড়ি, রাস্তা-ঘাট, সাইক্লোন শেল্টার, হাসপাতাল, মসজিদ, প্রাথমিক বিদ্যালয় ইত্যাদি নির্মাণ ও পুকুর খনন করা হয়। এখানকার বেশিরভাগ বাসিন্দারাই জেলে।
জনকল্যাণে মাঝের চরকে কাজে লাগানোর জন্য এ দ্বীপ নিয়ে বাংলাদেশ সরকারের বিভিন্ন পরিকল্পনা রয়েছে। এখান থেকে একইসাথে সুন্দরবন ও বঙ্গোপসাগরের সৌন্দর্য অবলোকন করা যায় বলে বাংলাদেশ অর্থনৈতিক অঞ্চল কর্তৃপক্ষ এখানে পর্যটন কেন্দ্র করার উদ্যোগ নিয়েছে।
এ দ্বীপের সাথে একমাত্র যোগাযোগ মাধ্যম হচ্ছে নৌকা বা ট্রলার।
ওবায়দুল্লাহ হামযাহ

ওবায়দুল্লাহ হামযাহ (জন্ম: ১৯৭২) একজন বাংলাদেশি দেওবন্দি ইসলামি পণ্ডিত, শিক্ষাবিদ ও অর্থনীতিবিদ। তিনি আল জামিয়া আল ইসলামিয়া পটিয়ার ষষ্ঠ মহাপরিচালক ও আরবি বিভাগীয় প্রধান, আঞ্জুমানে ইত্তেহাদুল মাদারিস বাংলাদেশের মহাসচিব, বাংলাদেশ তাহফীজুল কুরআন সংস্থার মহাসচিব, ইসলামী ব্যাংক বাংলাদেশ লিমিটেডের শরীয়াহ সুপারভাইজারি কমিটির সভাপতি, সোশ্যাল ইসলামী ব্যাংক লিমিটেডের শরীয়াহ সুপারভাইজারি কমিটির সভাপতি, বাংলা সাময়িকী "মাসিক আত তাওহীদের" সহকারী সম্পাদক এবং আরবি সাময়িকী "বালাগুশ শরকের" প্রধান সম্পাদক।
হামযাহ ১৯৭২ সালে কক্সবাজার জেলার উখিয়া থানাধীন ডিগলিয়া পালং গ্রামে জন্মগ্রহণ করেন। তার পিতা আমির হামযাহ। তিনি ডিগলিয়া পালং কাসেমুল উলুম মাদ্রাসায় প্রাথমিক শিক্ষা অর্জন করেন। তারপরে আল জামিয়া আল ইসলামিয়া পটিয়ায় দাওরায়ে হাদিস (মাস্টার্স) সম্পন্ন করেন। উলা (স্নাতক) শ্রেণীতে আঞ্জুমানে ইত্তেহাদুল মাদারিস বাংলাদেশ হতে কেন্দ্রীয় পরীক্ষায় প্রথম শ্রেণীতে প্রথম হন। ১৯৯২ সালে বেফাকুল মাদারিসিল আরাবিয়া বাংলাদেশের অধীনে দাওরায়ে হাদিস (মাস্টার্স) পরীক্ষায় প্রথম শ্রেণীতে প্রথম হন। ১৯৯৩ সালে আল জামিয়া আল ইসলামিয়া পটিয়ায় উচ্চতর বাংলা সাহিত্য ও গবেষণা বিভাগ সমাপ্ত করেন।
শিক্ষাজীবন সমাপ্তির পর দারুস সুন্নাহ কক্সবাজারে হাদিসের শিক্ষক হিসেবে যোগদানের মাধ্যমে তার কর্মজীবনের সূচনা হয়। ১৯৯৪ থেকে ২০০০ পর্যন্ত ৬ বছর তিনি সৌদি আরবের ধর্ম ও প্রতিরক্ষা মন্ত্রনালয়ের অধীনে শিক্ষক ও অনুবাদক হিসেবে দায়িত্ব পালন করেন। তিনি ২০০১ সালে আল জামিয়া আল ইসলামিয়া পটিয়ায় শিক্ষক হিসেবে যােগদান করেন। ২০০৩/২০০৫ সালে তিনি দক্ষিণ আফ্রিকায় রেডিও ইসলাম প্রােগ্রাম করেন। তিনি ২০০৮ সালে মক্কায় অনুষ্ঠিত আন্তঃধর্মীয় সংলাপে অংশ গ্রহণ করেন। ২০১২ সালে থাইল্যান্ডে প্রায় ৩০ টি কলেজ, ইসলামি শিক্ষা প্রতিষ্ঠান ও রেডিও ষ্টেশন, থাই মুসলিম টিভিতে তিনি দ্বীনি ও দাওয়াতী বক্তব্য দেন। তিনি ২০১৩ সালে বৈরুত , লেবাননে আরব লীগ ও আন্তর্জাতিক রেডক্রস কমিটির যৌথ উদ্যোগে আয়ােজিত আন্তর্জাতিক মানবিক আইন কোর্সে অংশ গ্রহণ করেন। ২০১৩ সাল থেকে তিনি সোশ্যাল ইসলামী ব্যাংক লিমিটেডের শরীয়াহ বাের্ডের সদস্য হিসেবে দায়িত্ব পালনের পালনের তিনি এই বোর্ডের সভাপতি মনোনীত হন। তিনি চট্টগ্রামের হালিশহর এ ব্লক কেন্দ্রীয় মসজিদের খতিবের দায়িত্বও পালন করছেন। ২০১৯ সালের ১৩ আগস্ট বাংলাদেশ তাহফীজুল কুরআন সংস্থার মহাসচিব রহমতুল্লাহ কাউসার নিজামীর মৃত্যুর পর তিনি সংস্থার মহাসচিব নির্বাচিত হন। ২০২০ সালের ২৫ আগস্ট আল জামিয়া আল ইসলামিয়া পটিয়ার মজলিসে শুরার এক অধিবেশনে তাকে সহকারী পরিচালক নিযুক্ত করা হয়। আব্দুল হালিম বুখারীর মৃত্যুর পর তিনি ভারপ্রাপ্ত মহাপরিচালক মনোনীত হন। ২০২২ সালের ৭ জুলাই তিনি মজলিসে শূরা কর্তৃক মাদ্রাসার মহাপরিচালক মনোনীত হন। ২০২২ সালের ২৮ সেপ্টেম্বর তাকে আঞ্জুমানে ইত্তেহাদুল মাদারিস বাংলাদেশের মহাসচিব মনোনীত করা হয়। ২০২৩ সালের ৩ জুলাই তিনি ইসলামী ব্যাংক বাংলাদেশ লিমিটেডের শরীয়াহ সুপারভাইজারি কমিটির চেয়ারম্যান নির্বাচিত হন।
তিনি আরবি পত্রিকা "বালাগুশ শরকের" প্রধান সম্পাদক ও বাংলা সাময়িকী "মাসিক আত তাওহীদের" সহকারি সম্পাদক। তার রচিত ও সম্পাদিত বই সমূহের মধ্যে রয়েছে:
ইয়োক্টো-

ইয়োক্টো (প্রতীক y) হলো মেট্রিক ব্যবস্থায় ব্যবহৃত একটি এককের উপসর্গ। ইয়োক্টো দ্বারা ১০ বা ০.০০ ০০ ০০ ০০ ০০ ০০ ০০ ০০ ০০ ০০ ০০ ০১ মানকে প্রকাশ করা হয়।
১৯৯১ সালে ওজন ও পরিমাপ বিষয়ক সাধারণ সম্মেলনে এককের উপসর্গ হিসেবে ইয়োক্টো গৃহীত হয়। শব্দটি ল্যাটিন বা গ্রিক থেকে আগত, যার অর্থ "আট"; কেননা এই উপসর্গযুক্ত এককের মান ১০০০ এককের সমান। ইয়োক্টো হলো এখন পর্যন্ত স্বীকৃত এককের ক্ষুদ্রতম এসআই উপসর্গ।
অতিপারমাণবিক কণাসমূহের ভর নির্দেশের জন্য ইয়োক্টো উপসর্গ ব্যবহৃত হতে পারে। যেমন:
হাফু (গেমার)

রুমি ওয়াং (জন্ম: ১৮ এপ্রিল ১৯৯১; হাফু নামে সুপরিচিত) হলেন একজন মার্কিন টুইচ স্ট্রিমার এবং পেশাদার "ওয়ার্ল্ড অব ওয়ারক্রাফট" এবং "হার্থস্টোন" খেলোয়াড়।
রুমি ওয়াং ১৯৯১ সালের ১৮ই এপ্রিল তারিখে মার্কিন যুক্তরাষ্ট্রের ম্যাসাচুসেটসের নিউটনে বেইজিংয়ের চীনা অভিবাসী পিতা-মাতার ঘরে জন্মগ্রহণ করেন। তিনি লেক্সিংটনে তার শৈশব অতিবাহিত করেছেন। রুমি তার বন্ধুদের দ্বারা হাই স্কুলে পড়ার সময় এমএমওআরপিজি "ওয়ার্ল্ড অব ওয়ারক্রাফটের" সাথে পরিচিত হয়েছিলেন। পরবর্তীতে তিনি বেন্টলি বিশ্ববিদ্যালয়ে ভর্তি হয়েছিলেন, তবে গেমিংয়ের দিকে মনোনিবেশ করতে তিনি তা ছেড়ে দিয়েছিলেন।
প্রতিনিয়ত বেশ কয়েক হাজার লোক নিয়মিতভাবে ওয়াংয়ের টুইচ স্ট্রিমগুলো দেখে থাকে। তার চ্যানেলে ৮,০০,০০০-এর অধিক অনুসারী রয়েছে। ২০১৫ সালের শেষের দিকে, তিনি স্ম্যাশারের "লেজেন্ডস অব গেমিংয়ে" উপস্থিত হন। ২০১৯ সালের ১৫ই আগস্ট তারিখে, হাফু জি২ এস্পোর্টসে একজন "টিমফাইট ট্যাকটিকস" স্ট্রিমার হিসেবে যোগদান করেছেন।
তিনি গেমিংয়ে যৌন হয়রানির বিরুদ্ধে সক্রিয় ভূমিকা পালন করেছেন।
২০২০ সালের সেপ্টেম্বর মাসে, হাফু দ্বিতীয় পগচ্যাম্পস দাবা প্রতিযোগিতা জয়লাভ করেছেন।
রওশন আরা ফরিদ

রওশন আরা ফরিদ বাংলাদেশের গাইবান্ধা জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রওশন আরা ফরিদ গাইবান্ধা জেলায় জন্মগ্রহণ করেন।
রওশন আরা ফরিদ বিএনপির কেন্দ্রীয় নির্বাহী কমিটির সদস্য ও মহিলা দলের কেন্দ্রীয় নেত্রী। তিনি অষ্টম জাতীয় সংসদের মহিলা আসন ১৮ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
রোকেয়া আহমেদ লাকী

রোকেয়া আহমেদ লাকী বাংলাদেশের নরসিংদী জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রোকেয়া আহমেদ লাকী নরসিংদী জেলায় জন্মগ্রহণ করেন। তার স্বামী সামসুদ্দীন আহমেদ এছাক শ্রমিক নেতা, গীতিকবি এবং নরসিংদী-১ আসনের সংসদ সদস্য ছিলেন।
রোকেয়া আহমেদ লাকী নরসিংদী জেলা বিএনপির সহসভাপতি। তিনি অষ্টম জাতীয় সংসদের মহিলা আসন ২২ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
রাবেয়া চৌধুরী

রাবেয়া চৌধুরী বাংলাদেশের একজন বর্ষীয়ান নারী রাজনীতিবিদ। তিনি বাংলাদেশ জাতীয়তাবাদী দলের ভাইস চেয়ারম্যান দায়িত্ব পালন করছেন। যিনি সংরক্ষিত মহিলা আসনের সংসদ সদস্য ছিলেন।
রাবেয়া চৌধুরী কুমিল্লা জেলায় জন্মগ্রহণ করেন। তার স্বামী নাসির উদ্দিন চৌধুরী (মৃত্যু: ২০ মে২০২০) অনারারী ম্যাজিস্ট্রেট ছিলেন। তাদের দুই ছেলে, এক মেয়ে। তার পিতা আশরাফ উদ্দীন চৌধুরী ছিলেন অবিভক্ত পাকিস্তানের শিক্ষামন্ত্রী ও বেংগল কংগ্রেসের সাধারণ সম্পাদক। মাতা রাজিয়া খাতুন চৌধুরাণী সাহিত্যিক ও কবি ছিলেন।
রাবেয়া চৌধুরী বিএনপির ভাইস চেয়ারম্যান, কুমিল্লা জেলা শাখার সাবেক আহ্বায়ক, সাবেক সভাপতি ও কুমিল্লা জেলা দক্ষিণের সভাপতি। তিনি ১৯৭৭ সাল থেকে ১৯৭৮ সাল পর্যন্ত জাতীয় মহিলা সংস্থা কুমিল্লার চেয়ারম্যান হিসেবে দায়িত্ব পালন করেন। তৎকালীন রাষ্ট্রপতি আবদুস সাত্তার ১৯৭৮ সালে ‘জাগদল’ গঠন করলে সাবেক মন্ত্রী ফাতেমা কবির ও রাবেয়া চৌধুরীকে বৃহত্তর কুমিল্লার (কুমিল্লা, ব্রাহ্মণবাড়িয়া ও চাঁদপুর) যুগ্ম আহ্বায়ক নির্বাচিত করেন।
তিনি দ্বিতীয় জাতীয় সংসদের মহিলা আসন ২৬, পঞ্চম ও ষষ্ঠ জাতীয় সংসদের মহিলা আসন ২৭ ও অষ্টম জাতীয় সংসদের মহিলা আসন ১৯ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।